Document ID: /roh_data/filtered/fineweb-2-filterrobots_roh.jsonl.gz/27933

Las mesiras cunter il coronavirus stoppian esser proporziunalas, effectivas e resguardar ils concepts da protecziun lubids da las federaziuns dal sport d'enviern. Quai muntia da restrenscher las capacitads da transport en telefericas per maximal 20% e ch'i na dastgia per exempel betg dar per las ustarias en il territori da skis restricziuns pli severas che quai ch'i vala er en general.
Encunter ina tala decleraziun èn la sanestra e la partida verd-liberala. Tuts veglian ch'ins possia ir cun skis quest enviern. Ma per che quai saja pussaivel, stoppian en emprima lingia las cifras d'infecziuns sa sbassar. Il virus mettia en privel l'economia e mazzia mintga di da quai dad 80 persunas.
Damaun decida il Cussegl federal davart novas mesiras per cumbatter la derasaziun dal coronavirus.